दो दिन पहले तक रिलायंस इंडस्ट्रीज (RIL) चेयरमैन मुकेश अंबानी अपनी पीठ ठोक रहे थे। हालांकि इसकी वजह भी थी, उनकी कंपनी ने जुलाई-सितंबर तिमाही के दौरान 9,516 करोड़ रुपए का प्रॉफिट दर्ज किया था। हालांकि 48 घंटों में हालात ऐसे बदले कि उनकी कंपनी की मार्केट वैल्युएशन में लगभग 30 हजार करोड़ रुपए की कमी दर्ज की गई। उन्हें यह झटका शुक्रवार को RIL के स्टॉक में 4 फीसदी की गिरावट की वजह से लगा है।शुक्रवार को आरआईएल के स्टॉक 4 फीसदी से ज्यादा की गिरावट के साथ लगभग 1102 रुपए पर आ गया। इससे कंपनी की मार्केट वैल्यू 7.28 लाख करोड़ रुपए से घटकर 6.98 लाख करोड़ रुपए पर आ गई। इस प्रकार कुछ ही घंटों में कंपनी की मार्केट वैल्यू लगभग 30 हजार करोड़ रुपए घट गई।